CELEX: 32019R0612
Language: ro
Date: 2019-04-09 00:00:00
Title: Regulamentul de punere în aplicare (UE) 2019/612 al Comisiei din 9 aprilie 2019 privind clasificarea anumitor mărfuri în Nomenclatura combinată

16.4.2019   
               
               
                  RO
               
               
                  Jurnalul Oficial al Uniunii Europene
               
               
                  L 105/5
               
            
         REGULAMENTUL DE PUNERE ÎN APLICARE (UE) 2019/612 AL COMISIEI
         din 9 aprilie 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 aprilie 2019.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare
                        (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Articol confecționat din material textil țesut (bumbac), sub forma unui turn, susținut de un cadru metalic care trebuie să fie amplasat lângă un pat suspendat la una dintre deschizături și să fie atașat cu șuruburi de pat. Nu este de sine stătător și nu poate fi deplasat.
                                    Are deschizături sub formă de decupaje care reprezintă uși sau ferestre. Este decorat pentru a se asorta decorului din camera copilului.
                                    A se vedea imaginea (*1)
                                    
                                 
                              
                     
                        6304 92 00 
                     
                     
                        Clasificarea se stabilește pe baza regulilor generale 1, 3 litera (b) și 6 de interpretare a Nomenclaturii combinate, precum și pe baza textului codurilor NC 6304  și 6304 92 00 .
                        Articolul nu este conceput, în principal, ca obiect de joacă pentru copii, deoarece nu poate fi deplasat și nu este un cort de jucărie [a se vedea, de asemenea, Notele explicative ale Sistemului armonizat (NESA) aferente poziției 9503  (D) primul paragraf (xxiii)]. Având în vedere caracteristicile sale obiective (instabilitate, construcție, ferestre înalte, necesitatea de a fi atașat prin intermediul unor șuruburi), articolul nu are rol de jucărie, ci mai degrabă servește unor scopuri decorative. În consecință, clasificarea la poziția 9503  ca „alte jucării” este exclusă.
                        Este un articol decorativ din material textil pentru camera copilului (a se consulta, de asemenea, NESA aferente poziției 6304 ).
                        Prin urmare, acesta trebuie clasificat la codul NC 6304 92 00  ca alte articole pentru mobilier, cu excepția celor de la poziția 9404 , altele decât cele tricotate sau croșetate, din bumbac.
                     
                  
                        
                                    2.
                                 
                                 
                                    Articol confecționat din material textil țesut (bumbac) și conceput a fi întins de la un pat suspendat până la podea pentru a crea un spațiu acoperit sub pat.
                                    Are o deschidere fie sub formă de decupaj sub forma unei uși, fie sub forma unei fante în materialul textil. Este decorat pentru a se asorta decorului din camera copilului.
                                    A se vedea imaginea (*1)
                                    
                                 
                              
                     
                        6304 92 00 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 6304  și 6304 92 00 .
                        Articolul nu este conceput, în principal, ca obiect de joacă pentru copii, deoarece acoperă spațiul de sub pat [a se vedea, de asemenea, NESA aferente poziției 9503  (D) primul paragraf].
                        În consecință, clasificarea la poziția 9503  ca „alte jucării” este exclusă.
                        Este un articol decorativ din material textil pentru camera copilului (a se consulta, de asemenea, NESA aferente poziției 6304 ).
                        Prin urmare, acesta trebuie clasificat la codul NC 6304 92 00  ca alte articole pentru mobilier, cu excepția celor de la poziția 9404 , altele decât cele tricotate sau croșetate, din bumbac.
                     
                  Articolul 2
            Articolul 1
            Aceste articole nu sunt prezente
            
               (*1)  Imaginea are caracter pur informativ.